Document ID: /roh_data/filtered/fineweb-2-filterrobots_roh.jsonl.gz/43526

L’impuls per far poesias hajan dà ad el ses pazients, ils animals ch’el ha tgirà sur 40 onns. El haja vulì dir grazia ad els. Sper ils animals ha Alexander Maissen tematisà la cuntrada, la natira, ils carstgauns, ma era problems ecologics e tendenzas negativas en la societad.
Las poesias han rimas ed ina structura severa. Ellas dattan perditga da la gronda admiraziun d'Alexander Maissen per ils gronds poets sursilvans sco Giachen Caspar Muoth u Flurin Camathias.Temas moderns en vestgì vegl, ina lectura da scuvrir.
RR actualitad 08:00